নারী হোস্টেলের সামনে উঁকিঝুঁকি, বিপাকে তারকা
বার্মিংহ্যাম অলিম্পিকে স্বর্ণপদক জিতে দেশের মুখ উজ্জ্বল করেছিলেন অচিন্ত্য শিউলি। অথচ ভারতের পাঞ্জাব রাজ্যের পাতিয়ালায় নারীদের হোস্টেলের সামনে উঁকিঝুঁকি মারায় আসন্ন প্যারিস অলিম্পিক ক্যাম্প থেকে বহিষ্কৃত হলেন এই তারকা ভারত্তোলক।







বৃহস্পতিবার রাতে শিউলির অপকর্মের কারণে ক্যাম্প থেকে বের করে দেওয়া হয়। বিষয়টি নিশ্চত করেন পাতিয়ালা ক্যাম্পের কার্যনির্বাহী কর্মকর্তা বিনীত কুমার। তিনি বলেন, ভিডিও-প্রমাণ থাকায় ব্যবস্থা নেয় কর্তৃপক্ষ।




শুক্রবার অচিন্ত্যকে বহিষ্কার করায় তাকে আর প্যারিস অলিম্পিকে দেখা যাবে না। সংবাদ সংস্থাকে জাতীয় ভারোত্তোলন সংস্থার এক কর্মকর্তা বলেন, ‘এমন শৃঙ্খলাভঙ্গের বিষয় কোনোভাবেই বরদাস্ত করা হবে না। ওকে সঙ্গে সঙ্গেই ক্যাম্প ছাড়ার নির্দেশ দেওয়া হয়েছে। ওর ভিডিও এনআইএস পাতিয়ালার কার্যনির্বাহী কর্মকর্তা বিনীত কুমার এবং নতুন দিল্লির সাই হেডকোয়ার্টার্সে পাঠিয়ে দেওয়া হয়েছে। দ্রুত ওকে বেরিয়ে যাওয়ার নির্দেশ দেওয় হয়েছে।’

বার্মিংহ্যাম অলিম্পিকে স্বর্ণপদক জিতে দেশের মুখ উজ্জ্বল করেছিলেন অচিন্ত্য শিউলি। অথচ ভারতের পাঞ্জাব রাজ্যের পাতিয়ালায় নারীদের হোস্টেলের সামনে উঁকিঝুঁকি মারায় আসন্ন প্যারিস অলিম্পিক ক্যাম্প থেকে বহিষ্কৃত হলেন এই তারকা ভারত্তোলক।